Úradný vestník L 202 , 06/09/1971 S. 0014 - 0020

Fínske špeciálne vydanie: Kapitola 13 Zväzok 2 S. 0015

Dánske špeciálne vydanie: Série I Kapitola 1971(II) S. 0644

Švédske špeciálne vydanie: Kapitola 13 Zväzok 2 S. 0015

Anglické špeciálne vydanie: Série I Kapitola 1971(II) S. 0721

Grécke špeciálne vydanie: Kapitola 13 Zväzok 1 S. 0152

Španielske špeciálne vydanie: Kapitola 13 Zväzok 2 S. 0030

Portugalské špeciálne vydanie Kapitola 13 Zväzok 2 S. 0030



Smernica Rady z 26. júla 1971 o aproximácii právnych predpisov členských štátov, týkajúca sa rovnobežnostenných závaží strednej triedy presnosti od 5 do 50 kg a valcovitých závaží strednej triedy presnosti od 1 do 10 kg (71/317/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na článok 100, so zreteľom na návrh Komisie, so zreteľom na stanovisko Zhromaždenia, [1] so zreteľom na stanovisko Hospodárskeho a sociálneho výboru, [2] keďže výroba a postupy pri kontrole závaží vyššej triedy presnosti podliehajú záväzným ustanoveniam, ktoré sú v každej členskej krajine iné, čo spôsobuje brzdenie obchodu s týmito závažiami; keďže je z tohto dôvodu potrebné tieto ustanovenia navzájom zblížiť; keďže smernica Rady z 26. júla 1971 [3] o aproximácii právnych predpisov členských štátov EHS v súvislosti so spoločnými ustanoveniami tak pre meradlá, ako aj spôsoby metrologickej kontroly, ktorá stanovila postupy pri typovom schvaľovaní a prvotnom overovaní EHS; keďže je potrebné stanoviť technické parametre pre tieto výrobky, aby mohli byť dané voľne na trh a do prevádzky, a to po ich overení a opatrení značkou EHS o prvotnom overení rovnobežnostenných a valcovitých závaží strednej triedy presnosti váženia, PRIJALA NASLEDOVNÚ SMERNICU: Článok 1 Táto smernica sa vzťahuje na závažia strednej triedy presnosti, s nasledovnými menovitými hodnotami: - rovnobežnostenné závažia 5, 10, 20 a 50 kg, - valcovité závažia 1, 2, 5, 10, 20, 50, 100, 200 a 500 g a 1, 2, 5 a 10 kg. Článok 2 Závažia, ktoré môžu byť opatrené značkami a symbolmi EHS sú opísané a znázornené v prílohách I-IV. Podliehajú prvotnému overeniu EHS, ale nie typovému schváleniu EHS. Článok 3 Žiaden členský štát nesmie brániť, obmedzovať alebo zakazovať uvedeniu na trh a do používania rovnobežnostenných a valcovitých závaží a opatrených značkou prvotného overenia EHS. Článok 4 1. Členské štáty prijmú zákony, iné právne predpisy alebo správne opatrenia nevyhnutné na zosúladenie s touto smernicou do osemnástich mesiacov od dátumu jej oznámenia a okamžite o tom informujú Komisiu. 2. Členské štáty zabezpečia, aby boli texty hlavných ustanovení vnútroštátnych právnych predpisov, ktoré prijali v oblasti pôsobnosti tejto smernice, oznámené Komisii. Článok 5 Táto smernica je adresovaná členským štátom. V Bruseli 26. júla 1971 Za Radu predseda A. Moro [1] Ú. v. ES L 63, 3.4.1977 s. 922/67. [2] Ú. v. ES L 30, 22.2.1967,s. 480/67. [3] Ú. v. ES L 202, 9.6.1971, s. 1. -------------------------------------------------- PRÍLOHA I ROVNOBEŽNOSTENNÉ ZÁVAŽIA 1. Tvar, zloženie materiálu a technológia výroby 1.1. Tvar rovnobežnostenu s pevným držadlom na uchytenie závažia 1.2. Použitý materiál: 1.2.1. Teleso závažia: sivá liatina 1.2.2. Typ 1 : držadlo v tvare trubky z bezšvíkovej ocele štandardného priemeru Typ 2 : liatinové držadlo ako integrálna súčasť závažia 2. Justovacia dutina Typ 1 2.1. Vnútorná dutina je tvorená vnútrom trubkového držadla na uchopenie závažia. 2.2. Justovacia dutina je uzatvorená závitovým uzáverom z ťahanej mosadze alebo plochou platničkou. Závitový uzáver má drážku na skrutkovač a platnička v strede otvor na uchytenie. 2.3. Uzáver je zapečatený olovenou zátkou zapustenou do vnútorného kruhového vyhĺbenia alebo do závitu. Typ 2 2.4. Vnútorná dutina je umiestnená na hornej ploche závažia a otvára sa smerom k hornej ploche. 2.5. Dutina je uzavretá malou platničkou z mäkkej ocele. 2.6. Platnička je zapečatená olovenou zátkou zapustenou do vyhĺbenia, tak ako je to znázornené v prílohe II. 3. Justovanie 3.1. Po justácii nového závažia musia zostať voľné dve tretiny celkového objemu dutiny. 4. Umiestnenie značky prvotného overenia EHS 4.1. Konečná overovacia značka EHS sa vyrazí do olovenej pečate na justovacej dutine. 5. Značenie a rôzne symboly 5.1. Indikácie označujúce menovitú hmotnosť závažia a identifikačná značka výrobcu sa nachádzajú v strednej časti hornej plochy závažia a sú buď do materiálu vtlačené, alebo majú tvar reliéfny. 5.2. Menovitá hmotnosť závažia je vyznačená formou: 5 kg, 10 kg, 20 kg, 50 kg. 6. Rozmery a dovolené odchýlky 6.1. Rozmery jednotlivých veľkostí závaží sú uvedené v prílohe II v milimetroch. 6.2. Dovolené odchýlky u rôznych rozmerov sú normálnymi výrobnými odchýlkami. 7. Maximálne dovolené chyby Menovitá hodnota | Najväčšie dovolené chyby v mg pri prvotnom overovaní | | | 5 kg | + | 800 | — | 0 | 10 kg | + | 1600 | — | 0 | 20 kg | + | 3000 | — | 0 | 50 kg | + | 8000 | — | 0 | 8. Úprava povrchu 8.1. V prípade potreby sa závažia chránia pred koróziou vhodným povlakom odolným voči opotrebovaniu a nárazom. -------------------------------------------------- PRÍLOHA II +++++ TIFF +++++ -------------------------------------------------- PRÍLOHA III VALCOVITÉ ZÁVAŽIA 1. Tvar, zloženie materiálu a spôsob výroby 1.1. Valcovitý tvar s plochou hlavou na uchopenie. 1.2. Použitý materiál: akýkoľvek materiál s hustotou od 7 do 9,5 g/cm3, s tvrdosťou minimálne rovnajúcou sa tvrdosti liatej mosadze, s odolnosťou voči korózii aspoň takou, ako má sivá liatina, pričom jeho krehkosť nesmie prevýšiť krehkosť sivej liatiny. Kvalita povrchu materiálu musí byť porovnateľná s kvalitou sivej liatiny starostlivo odliatej do jemnozrnej pieskovej formy. Sivá liatina sa nesmie používať na výrobu závaží s menovitou hmotnosťou menej ako 100 g. 1.3. Spôsob výroby závisí od zvoleného materiálu. 2. Justovacia dutina 2.1. Je to vnútorná kruhová dutina, ktorej priemer sa smerom hore rozširuje. 2.2. Dutina je uzatvorená závitovým uzáverom z ťahanej mosadze alebo mosadznou plochou platničkou. Závitový uzáver má drážku na skrutkovač a platnička v strede otvor na uchytenie. 2.3. Uzáver je zapečatený olovenou zátkou zapustenou do kruhového vyhĺbenia v širšej strane dutiny. 2.4. Závažia o hmotnosti 1, 2, 5 a 10 g nemajú justovaciu dutinu. 2.5. U závaží 20 a 50 gramových je justovacia dutina voliteľná. 3. Justovanie 3.1. Po justácii nového závažia oloveným návažkom musia zostať voľné dve tretiny celkového objemu dutiny. 4. Umiestnenie značky prvotného overenia EHS 4.1. Konečná overovacia značka EHS sa vyrazí do olovenej pečate na justovacej dutine. 4.2. Závažia, ktoré nemajú justovaciu dutinu sú označené na spodnej strane. 5. Značenie a rôzne symboly 5.1. Indikácie označujúce menovitú hmotnosť závažia a identifikačná značka výrobcu sa nachádzajú na hornej ploche hlavy závažia a sú buď do materiálu vtlačené, alebo majú tvar reliéfny. 5.2. Menovitá hodnota závažia môže byť vyznačená na tele závaží od 500 g do 10 kg. 5.3. Menovitá hmotnosť závažia je vyznačená formou: 1 g, 2 g, 5 g 10 g, 20 g, 50 g, 100 g, 500 g, 1 kg, 2 kg, 5 kg, 10 kg. 6. Rozmery a dovolené odchýlky 6.1. Rozmery jednotlivých veľkostí závaží sú uvedené v prílohe IV (rozmery v milimetroch). 6.2. Dovolené odchýlky u rôznych rozmerov sú normálnymi výrobnými odchýlkami. 7. Maximálne dovolené chyby Menovitá hodnota | Najväčšie dovolené chyby v mg pri prvotnom overovaní | | | 1 g | + | 5 | — | 0 | 2 g | + | 5 | — | 0 | 5 g | + | 10 | — | 0 | 10 g | + | 20 | — | 0 | 20 g | + | 20 | — | 0 | 50 g | + | 30 | — | 0 | 100 g | + | 30 | — | 0 | 200 g | + | 50 | — | 0 | 500 g | + | 100 | — | 0 | 1 kg | + | 200 | — | 0 | 2 kg | + | 400 | — | 0 | 5 kg | + | 800 | — | 0 | 10 kg | + | 1600 | — | 0 | 8. Úprava povrchu. 8.1. V prípade potreby sa závažia chránia pred koróziou vhodným povlakom odolným voči opotrebovaniu a nárazom. Môžu byť vyleštené. -------------------------------------------------- PRÍLOHA IV VALCOVITÉ ZÁVAŽIA +++++ TIFF +++++ --------------------------------------------------